1990

Árið 1990 (MCMXC í rómverskum tölum) var 90. ár 20. aldar sem byrjaði á mánudegi. Lokaár Kalda stríðsins er ýmist talið vera þetta ár eða árið 1991.

Atburðir

Janúar

 1. janúar - Fyrsti Mr. Bean-þátturinn var sýndur á ITV í Bretlandi.
 1. janúar - Virðisaukaskattur var tekinn upp í stað söluskatts á Íslandi.
 1. janúar - Pólland sagði sig frá Varsjárbandalaginu.
 3. janúar - Manuel Noriega, forseti Panama, gaf sig fram við innrásarlið Bandaríkjanna.
 3. janúar - Íslandsbanki hinn síðari hóf starfsemi sína. Hann var stofnaður 1. janúar með sameiningu Alþýðubankans, Útvegsbankans og Verslunarbankans.
 4. janúar - Hundruð létust þegar tvær lestar skullu saman í Sangi í Pakistan.
 7. janúar - Almenningi var meinaður aðgangur að skakka turninum í Pisa af öryggisástæðum.
 9. janúar - Aðskilnaðardómurinn svokallaði féll í Hæstarétti Íslands.
 9. janúar - Mikið stormflóð olli stórskemmdum á Stokkseyri, Eyrarbakka og í Grindavík.
 11. janúar - Söngvabyltingin: 300.000 komu saman og mótmæltu í Litháen.
 13. janúar - 132 Armenar létu lífið í þjóðernisofsóknum í Bakú í Aserbaísjan.
 13. janúar - Fyrsta díselknúna IC3-lestin var tekin í notkun í Kaupmannahöfn.
 15. janúar - Búlgarska þingið samþykkti að afnema flokksræði Búlgarska kommúnistaflokksins.
 15. janúar - Þúsundir manna réðust inn í höfuðstöðvar austurþýsku leyniþjónustunnar, Stasi, til að skoða skjöl um sig.
 20. janúar - Yfir 130 mótmælendur voru drepnir af Rauða hernum í Bakú í Aserbaídsjan.
 20. janúar - Herforingjastjórn Prosper Avril á Haítí lýsti yfir neyðarástandi og afnam borgararéttindi.
 22. janúar - Samband kommúnista í Júgóslavíu samþykkti að leysa sjálft sig upp.
 25. janúar - Avianca flug 52 hrapaði á Long Island í New York með þeim afleiðingum að 73 fórust.
 25. janúar - Skógrækt ríkisins var flutt til Egilsstaða. Þetta var fyrsta ríkisstofnunin sem var flutt út á land.
 25. janúar - Stefán Hörður Grímsson hlaut Íslensku bókmenntaverðlaunin, sem veitt voru í fyrsta sinn.
 25. janúar - 97 létust þegar Burnsdagsstormurinn gekk yfir norðvesturhluta Evrópu.
 25. janúar - Jóhannes Páll 2. páfi hóf opinbera heimsókn sína til Grænhöfðaeyja, Gíneu-Bissá, Malí, Búrkína Fasó og Tjad.
 27. janúar - Borgin Tíraspol í Moldóvu lýsti yfir sjálfstæði frá Sovétríkjunum.
 31. janúar - Fyrsti rússneski McDonaldsstaðurinn var opnaður í Moskvu.
 31. janúar - Hófsami músliminn Rashad Khalifa var myrtur í Tucson, Arisóna. Talið er að morðingi hans hafi verið meðlimur í Al-Kaída.

Febrúar

 2. febrúar - F.W. de Klerk, forseti Suður-Afríku, lofaði að láta Nelson Mandela lausan.
 2. febrúar - Þjóðarsátt um kaup og kjör gekk í gildi á Íslandi með það að markmiði að ná niður verðbólgu og tryggja atvinnuöryggi.
 2. febrúar - Enrico De Pedis, leiðtogi mafíunnar Banda della Magliana, var skotinn til bana á miðri götu í Róm.
 3. febrúar - 200 verðmætum fornminjum var stolið úr safni muna frá Herculaneum í Napólí.
 7. febrúar – Hrun Sovétríkjanna: Miðstjórn kommúnistaflokksins samþykkti að aðrir flokkar gætu tekið þátt í stjórn landsins.
 11. febrúar - Nelson Mandela var sleppt úr fangelsi í Suður-Afríku eftir að hafa verið pólitískur fangi í 27 ár.
 12. febrúar - Fulltrúar NATO og Varsjárbandalagsins hittust á ráðstefnu um opna lofthelgi í Kanada. Þeir náðu meðal annars samkomulagi um herafla í Evrópu og endursameiningu Þýskalands.
 12. febrúar - Óeirðirnar í Dúsjanbe gegn aðfluttum Armenum brutust út í Tadjikistan.
 14. febrúar - Geimfarið Voyager 1 sendi ljósmynd af jörðu, Föli blái punkturinn, aftur til jarðar, yfir 5,6 milljarða kílómetra leið.
 15. febrúar - Siðmennt, samtök áhugafólks um borgaralegar athafnir, voru stofnuð í Reykjavík.
 23. febrúar - Ný lög um stjórnarráð Íslands voru samþykkt og umhverfisráðuneyti Íslands komið á fót. Fyrsti umhverfisráðherrann var Júlíus Sólnes.
 26. febrúar - Sandínistar biðu ósigur í kosningum í Níkaragva. Violeta Chamorro var kjörin forseti.
 27. febrúar - Fáni Lettlands aftur tekinn í notkun í Lettlandi. 
 28. febrúar - Daniel Ortega lýsti yfir vopnahléi í baráttunni gegn Kontraskæruliðum í Níkaragva.

Mars

 3. mars - ITASE-verkefnið: Sex landkönnuðir luku við fyrstu ferðina yfir Suðurskautslandið á hundasleðum.
 8. mars - Samtökin Stígamót voru stofnuð.
 8. mars - Heimsmeistarakeppni Nintendo hófst í Bandaríkjunum.
 9. mars - Lögregla lokaði af hverfið Brixton í Suður-London eftir mótmælaöldu vegna nýs nefskatts.
 10. mars - Herforingjanum Prosper Avril var steypt af stóli á Haítí.
 11. mars - Litháen lýsti yfir sjálfstæði með Vytautas Landsbergis sem forseta.
 12. mars - Patricio Aylwin varð fyrsti lýðræðislega kjörni forseti Chile í 20 ár.
 13. mars - Æðstaráð Sovétríkjanna samþykkti nýja stjórnarskrá sem skapaði forsetaræði að bandarískri fyrirmynd. Mikhaíl Gorbatsjev var kjörinn fyrsti forseti Sovétríkjanna tveimur dögum síðar.
 15. mars - Breski blaðamaðurinn Farzad Bazoft var hengdur fyrir njósnir í Írak.
 15. mars - Fyrstu háhraðainternettengingunni var komið á um ljósleiðara milli CERN í Evrópu og Cornell-háskóla í Bandaríkjunum.
 15. mars - Fernando Collor de Mello varð fyrsti lýðræðislega kjörni forseti Brasilíu frá 1961.
 16. mars - Söngkeppni framhaldsskólanna fór fram í fyrsta sinn.
 18. mars - Tólf málverkum og kínverskum vasa var stolið úr Isabella Stewart Gardner Museum í Boston. Þetta var stærsti listaverkaþjófnaður í sögu Bandaríkjanna.
 18. mars - Fyrstu frjálsu kosningarnar voru haldnar í Austur-Þýskalandi.
 20. mars - Imelda Marcos, ekkja fyrrum forseta Filippseyja, var leidd fyrir rétt, sökuð um mútur, fjárdrátt og fjárkúgun.
 20. mars - Hundrað bílar lentu í árekstrum í Reykjavík vegna blindbylja sem gengu yfir.
 21. mars - Namibía fékk sjálfstæði frá Suður-Afríku.
 25. mars - Fyrstu lýðræðislegu kosningarnar í Ungverjalandi fóru fram.
 27. mars - Bandarísk stjórnvöld hófu sjónvarpsútsendingar í áróðursskyni til Kúbu. Sjónvarpsstöðin heitir TV Martí.
 31. mars - Nefskattsóeirðirnar í Bretlandi: „Önnur orrustan um Trafalgar“ átti sér stað þegar óeirðir brutust út á Trafalgartorgi í London.

Apríl

 1. apríl - Seyðisfjarðarkaupstaður og Seyðisfjarðarhreppur vou sameinaðir undir merkjum Seyðsfjarðarkaupstaðar.
 7. apríl - Eldur um borð í farþegaferjunni Scandinavian Star á leið frá Osló til Frederikshavn kostaði 158 farþega lífið.
 8. apríl - Fyrsti þáttur Tvídranga (Twin Peaks) var sendur út á ABC í Bandaríkjunum.
 8. apríl - Birendra af Nepal aflétti banni við stjórnarandstöðuflokkum í Nepal eftir mikil mótmæli.
 10. apríl - Kvikmyndin The Juniper Tree var frumsýnd í Bandaríkjunum.
 13. apríl - Sovétríkin báðust formlega afsökunar á fjöldamorðunum í Katynskógi.
 14. apríl - Bandaríski verðbréfasalinn Michael Milken játaði sig sekan um fjársvik.
 15. apríl - Mikið hættuástand skapaðist þegar eldur kom upp í ammoníakstanki Áburðarverksmiðjunnar í Gufunesi. Eldurinn var fljótlega slökktur.
 23. apríl - Neslistinn, fyrsta bæjarmálafélag á Íslandi, var stofnaður á Seltjarnarnesi.
 24. apríl - Hubble-sjónaukinn var sendur út í geim um borð í geimskutlunni Discovery.
 24. apríl - Austur- og Vestur-Þýskaland samþykktu að taka upp sameiginlega mynt 1. júlí.
 25. apríl - Violeta Chamorro tók við embætti forseta Níkaragva, fyrsta konan sem kjörin var til forsetaembættis í Suður-Ameríku.

Maí

 4. maí - Stöð 2, Sýn og Bylgjan-Stjarnan ákváðu að sameina rekstur sinn sem gekk í gildi 1. ágúst sama ár.
 4. maí - Lettland lýsti yfir sjálfstæði frá Sovétríkjunum.
 5. maí - Ísland náði fjórða sæti í Söngvakeppni evrópskra sjónvarpsstöðva með laginu „Eitt lag enn“, sem flutt var af Stjórninni. Ítalía sigraði með laginu „Insieme“.
 6. maí - Jóhannes Páll 2. páfi hóf opinbera heimsókn til Mexíkó.
 12. maí - Ásgeir Sigurvinsson lauk ferli sínum sem atvinnuknattspyrnumaður, en hann hófst 1973.
 15. maí - Interhreyfingin, hliðholl Sovétríkjunum, reyndi að hrifsa völdin í Tallinn í Eistlandi en mistókst.
 17. maí - Alþjóðaheilbrigðismálastofnunin felldi samkynhneigð af lista yfir sjúkdóma.
 17. maí - Katarínukirkja í Stokkhólmi brann.
 19. maí - Í Laugardal í Reykjavík var opnaður nýr fjölskyldu- og húsdýragarður með tuttugu tegundir húsdýra, sjávardýra og villtra dýra. Meira en tíu þúsund gestir komu í garðinn fyrsta daginn.
 21. maí - Kasmírdeilan: Indverskar öryggissveitir skutu á syrgjendur í útför múslimaleiðtoga og drápu 47.
 22. maí - Norður-Jemen og Suður-Jemen á Arabíuskaganum sameinuðust í Jemen.
 22. maí - Microsoft gaf út stýrikerfið Windows 3.0.
 24. maí - Tvö nýbyggð flóttamannaskýli í Kimstad í Svíþjóð voru brennd. Næstu daga voru fleiri flóttamannaskýli í Mariestad og Motala brennd.
 26. maí - Sveitarstjórnarkosningar voru haldnar á Íslandi.
 27. maí - Flokkur Aung San Suu Kyi vann meirihluta í kosningum í Mjanmar en herforingjastjórnin ógilti niðurstöðuna.
 29. maí - Boris Jeltsín var kjörinn forseti Sovéska sambandslýðveldisins Rússlands.
 29. maí - Endurreisnar- og þróunarbanki Evrópu var stofnaður.
 31. maí - Karmelítaklaustrið í Hafnarfirði varð 50 ára. Í tilefni þess var klaustrið opnað fyrir forseta Íslands, biskupi og fleiri gestum.

Júní

 1. júní - George H. W. Bush, forseti Bandaríkjanna, og Mikhaíl Gorbatsjev, leiðtogi Sovétríkjanna, skrifuðu undir samkomulag um að hætta framleiðslu á efnavopnum. Um leið hófu ríkin að eyða birgðum sínum.
 7. júní - Skemmtigarðurinn Universal Orlando var opnaður í Flórída.
 8. júní - Fyrstu lýðræðislegu kosningarnar í Tékkóslóvakíu frá 1945 fóru fram.
 8. júní - Heimsmeistaramót landsliða í knattspyrnu karla 1990 hófst á Ítalíu.
 8. júní - Eldur kom upp í norska olíuflutningaskipinu Mega Borg og 125.000 tonn af olíu runnu út í Mexíkóflóa.
 10. júní - Alberto Fujimori var kjörinn forseti Perú.
 11. júní - Borgarastyrjöldin í Srí Lanka: Tamíltígrar drápu yfir 600 óvopnaða lögregluþjóna í Austurhéraði Srí Lanka.
 12. júní - Fyrstu fjölflokkakosningarnar voru haldnar í Alsír frá 1962. Íslamska frelsisfylkingin náði völdum í meirihluta sveitarstjórna.
 13. júní - Austurþýsk stjórnvöld hófu að rífa Berlínarmúrinn niður.
 19. júní - Konur fjölmenntu í Alþingishúsið til að halda upp á 75 ára afmæli kosningaréttar kvenna á Íslandi.
 21. júní - Manjil-Rudbar-jarðskjálftinn í Íran: Tugir þúsunda létust og hundruð þúsunda urðu heimilislaus.
 22. júní - Landamærastöðin Checkpoint Charlie í Berlín var tekin niður.
 22. júní - Norski olíusjóðurinn var stofnaður.
 24. júní - Kathleen Young og Irene Templeton voru vígðar fyrstu kvenprestar biskupakirkjunnar á Norður-Írlandi.
 27. júní - Bob Dylan hélt tónleika í Laugardalshöll á vegum Listahátíðar.
 30. júní - Efnahagskerfi Austur- og Vestur-Þýskalands voru sameinuð.
 30. júní - Kvennahlaup ÍSÍ var haldið í fyrsta sinn og var hlaupið á sex stöðum.

Júlí

 1. júlí - Innleiðing Efnahags- og myntbandalags Evrópu hófst.
 2. júlí - 1.426 pílagrímar létust í troðningi í Mekka.
 2. júlí - Slóvenía lýsti yfir sjálfstæði frá Júgóslavíu.
 4. júlí - Bandaríska kvikmyndin Die Hard 2 var frumsýnd.
 6. júlí - Lífverðir forseta Sómalíu, Siad Barre, skutu á mótmælendur á knattspyrnuleik með þeim afleiðingum að 65 létust og 300 slösuðust.
 7. júlí - Fyrstu tónleikar Tenóranna þriggja voru haldnir í Böðum Caracalla í Róm.
 8. júlí - Martina Navratilova og Stefan Edberg sigruðu Wimbledon-mótið í einliðaleik í tennis.
 8. júlí - Vestur-Þýskaland sigraði Heimsmeistaramót landsliða í knattspyrnu karla 1990 með 1-0 sigri á Argentínu.
 9. júlí - 16. fundur sjö helstu iðnríkja heims hófst í Houston í Texas.
 10. júlí - Hið íslenska biblíufélag varð 175 ára og gáfu þá bankarnir á Íslandi félaginu Guðbrandsbiblíu, sem verið hafði í eigu Halldóru, dóttur Guðbrands Þorlákssonar biskups á Hólum.
 11. júlí - Armenskir hryðjuverkamenn sprengdu áætlunarbifreið milli Kalbajar og Tartar í Aserbaídjan. 14 létust og 35 slösuðust.
 16. júlí - Yfir 1600 manns létust í jarðskjálfta á Filippseyjum.
 16. júlí - Malta sótti um aðild að Evrópusambandinu.
 24. júlí - Fyrra Persaflóastríðið: Írakar hófu liðssafnað við landamærin að Kúveit.
 25. júlí - Serbneski demókrataflokkurinn í Króatíu lýsti yfir fullveldi Serba innan Króatíu.
 27. júlí - Hvíta-Rússland lýsti yfir sjálfstæði frá Sovétríkjunum.
 27. júlí - Múslimasamtökin Jamaat al Muslimeen gerðu misheppnaða tilraun til valdaráns á Trínidad og Tóbagó.
 27. júlí - Framleiðslu Citroën 2CV var hætt. Þá höfðu 3.868.631 slíkir bílar verið framleiddir frá 1948.

Ágúst

 1. ágúst - Sovéska tölvunetið RELCOM var stofnað með sameiningu nokkurra minni neta. Nokkrum dögum síðar tengdust Sovétríkin Internetinu í fyrsta skipti.
 2. ágúst - Fyrra Persaflóastríðið: Írak réðist inn í Kúveit.
 2. ágúst - Fyrsta reykingabannið á börum í Bandaríkjunum tók gildi í San Luis Obispo í Kaliforníu.
 6. ágúst - Forseti Pakistan Ghulam Ishaq Khan setti forsætisráðherrann, Benazir Bhutto, af og sakaði hana um spillingu
 6. ágúst - Fyrra Persaflóastríðið: Öryggisráð Sameinuðu þjóðanna setti viðskiptabanna á Írak.
 7. ágúst - Fyrra Persaflóastríðið: Bandaríkin sendu herlið til Sádí-Arabíu til að hindra mögulega innrás frá Írak.
 10. ágúst - Fyrra Persaflóastríðið: 12 arabaríki samþykktu beitingu herliðs til að verja Sádí-Arabíu.
 12. ágúst - Átök hófust í Suður-Afríku milli Xhosa og Súlúmanna.
 12. ágúst - Sue Hendrickson uppgötvaði best varðveittu steingerðu beinagrind grameðlu við Faith í Suður-Dakóta.
 18. ágúst - Listaverkið Sólfar eftir Jón Gunnar Árnason var afhjúpað við Sæbraut í Reykjavík.
 19. ágúst - Leonard Bernstein stjórnaði sínum síðustu tónleikum með Sinfóníuhljómsveit Boston.
 21. ágúst - Fyrsta borgarastyrjöldin í Líberíu: Nágrannaríkin Gambía, Gínea, Gana, Nígería og Síerra Leóne sendu friðargæslulið til Líberíu.
 24. ágúst - Armenía lýsti yfir sjálfstæði frá Sovétríkjunum.
 26. ágúst - Mótmælendur kveiktu í höfuðstöðvum Búlgarska sósíalistaflokksins í Sófíu.

September

 1. september - Jóhannes Páll 2. páfi hóf opinbera heimsókn sína til Tansaníu, Búrúndí, Rúanda og Fílabeinsstrandarinnar.
 1. september - Neðanjarðarlestarstöðin við Unter den Linden í Berlín var opnuð á ný eftir 29 ár.
 2. september - Transnistría lýsti yfir sjálfstæði frá Sovétlýðveldinu Moldóvu.
 2. september - Barnasáttmáli Sameinuðu þjóðanna gekk í gildi.
 4. september - X 2000-farþegalestar voru teknar í notkun í Svíþjóð.
 5. september - Borgarastyrjöldin á Srí Lanka: Stjórnarhermenn myrtu 158 borgara.
 9. september - Fyrsta borgarastyrjöldin í Líberíu: Uppreisnarleiðtoginn Prince Johnson náði forseta landsins Samuel Doe og tók hann af lífi.
 9. september - Borgarastyrjöldin á Srí Lanka: Stjórnarhermenn myrtu 184 borgara í Batticaloa.
 10. september - Fyrsti Pizza Hut-staðurinn var opnaður í Sovétríkjunum.
 11. september - Fyrra Persaflóastríðið: George H. W. Bush hélt ræðu í sjónvarpi þar sem hann hótaði beitingu hervalds til að reka Íraka frá Kúveit.
 12. september - Tveir plús fjórir-samkomulagið: Vestur- og Austur-Þýskaland auk Fjórveldanna undirrituðu samkomulag um sameiningu Þýskalands.
 17. september - Bandaríski íþróttablaðamaðurinn Lisa Olson var áreitt kynferðislega í búningsklefa New England Patriots þar sem hún var að taka viðtöl. Málið vakti athygli á stöðu kvenna í íþróttablaðamennsku.
 24. september - Æðstaráð Sovétríkjanna gaf Mikhaíl Gorbatsjev sérstök völd í 18 mánuði til að færa landið nær markaðsbúskap.
 29. september - Nesjavallavirkjun í Grafningi var gangsett. Fyrsti áfangi hennar var 100 megawött.
 29. september - Heimsráðstefna Sameinuðu þjóðanna um málefni barna hófst í New York-borg.

Október

 1. október - Borgarastyrjöldin í Rúanda hófst með innrás tútsa úr Úgandaher yfir landamærin við Kagitumba.
 3. október - Sameining Þýskalands (Wiedervereinigung). Þýska alþýðulýðveldið lagt niður og sameinað Sambandslýðveldinu Þýskalandi.
 4. október - Moroátökin: Uppreisnarmenn náðu tveimur herstöðvum á Mindanaó á Filippseyjum á sitt vald.
 8. október - Lögregla myrti 17 Palestínumenn og særði yfir 100 við Klettamoskuna í Jerúsalem.
 11. október - Útvarpsþátturinn Party Zone hóf göngu sína á útvarpsstöðinni Útrás.
 13. október - Sýrlandsher réðist inn í Líbanon og batt enda á borgarastyrjöldina þar.
 15. október - Mikhaíl Gorbatsjev fékk friðarverðlaun Nóbels.
 17. október - Internet Movie Database var stofnuð á Usenet.
 21. október - Fyrstu S-vagnarnir hófu akstur í Kaupmannahöfn.
 23. október - Giulio Andreotti lét ítalskri rannsóknarnefnd í té gögn um Gladio-áætlunina. 
 24. október - Pakistanski þjóðarflokkurinn beið ósigur fyrir bandalagi hægri-miðjuflokka með flokkinn Íslamska demókratabandalagið í broddi fylkingar.
 27. október - Askar Akajev var skipaður fyrsti forseti Kirgistan.
 29. október - Ríkisstjórn Syse í Noregi féll vegna deilna um aðild Norðmanna að Evrópusambandinu.
 30. október - Fyrsti ljósleiðarasæstrengurinn TAT-8 bilaði sem olli því að það hægðist á Internetumferð milli Norður-Ameríku og Evrópu.

Nóvember

 1. nóvember - Mary Robinson var kjörin forseti Írlands.
 2. nóvember - Útsendingarfyrirtækin British Satellite Broadcasting og Sky Television sameinuðust í kjölfar mikils tapreksturs og mynduðu fyrirtækið BSkyB.
 3. nóvember - Gro Harlem Brundtland varð forsætisráðherra Noregs.
 5. nóvember - Rabbí Meir Kahane, stofnandi hinnar hægrisinnuðu Kach-hreyfingar í Ísrael var skotinn til bana í New York-borg.
 6. nóvember - Nawaz Sharif tók við embætti sem forsætisráðherra Pakistan.
 9. nóvember - Ný stjórnarskrá tók gildi í Nepal sem batt enda á einveldi konungs.
 10. nóvember - Pétur Guðmundsson kastaði kúlu 21,26 metra og bætti með því þrettán ára gamalt Íslandsmet Hreins Halldórssonar.
 12. nóvember - Akihito var krýndur Japanskeisari.
 12. nóvember - Tim Berners-Lee gaf út formlega tillögu að Veraldarvefnum.
 12. nóvember - Upp komst að poppdúettinn Milli Vanilli hefðu ekki sungið lögin á nýjustu plötu sinni sjálfir.
 13. nóvember - Fyrsta vefsíðan leit dagsins ljós.
 13. nóvember - Aramoana-blóðbaðið: David Gray drap 13 manns við Aramoana á Nýja-Sjálandi.
 15. nóvember - Samþykkt var í borgarstjórn Reykjavíkur að gefa afgreiðslutíma verslana frjálsan.
 16. nóvember - Bandaríska kvikmyndin Aleinn heima var frumsýnd.
 21. nóvember - Japanska leikjatölvan Super Nintendo Entertainment System kom á markað.
 21. nóvember - Parísarskráin var undirrituð af fulltrúum Kanada, Sovétríkjanna, Bandaríkjanna og 32 Evrópuríkja. Hún er stundum talin marka formleg endalok Kalda stríðsins.
 23. nóvember - Örn og Örlygur gáfu út Íslensku alfræðiorðabókina, en hún var með 37 þúsund uppflettiorðum.
 28. nóvember - Margaret Thatcher sagði af sér forsætisráðherraembætti í Bretlandi. John Major tók við.
 29. nóvember - Fyrra Persaflóastríðið: Öryggisráð Sameinuðu þjóðanna samþykkti Ályktun öryggisráðs Sþ nr. 678 sem gaf heimild fyrir hernaðaríhlutun í Írak ef Írakar drægju herlið sitt ekki frá Kúveit fyrir 15. janúar 1991.

Desember

 1. desember - Verkamenn í Ermarsundsgöngunum slógu í gegn. Þetta var í fyrsta sinn í 8.000 ár sem landtenging var opnuð milli Bretlands og evrópska meginlandsins.
 1. desember - Idriss Déby steypti Hissène Habré af stóli í Tjad.
 2. desember - Flokkur Helmut Kohl sigraði fyrstu þingkosningar sameinaðs Þýskalands.
 3. desember - Miðneshreppur fékk kaupstaðaréttindi og nefndist þá Sandgerðisbær.
 6. desember - Saddam Hussein sleppti nokkrum vestrænum gíslum úr haldi í Írak.
 6. desember - Forseti Bangladess, Hussain Muhammad Ershad, neyddist til að segja af sér í kjölfar mikilla mótmæla.
 9. desember - Lech Wałęsa varð fyrsti lýðræðislega kjörni forseti Póllands.
 9. desember - Slobodan Milošević varð forseti Serbíu.
 11. desember - Stórréttarhöldunum gegn sikileysku mafíunni lauk í Palermó. 
 12. desember - Gísli Sigurðsson, læknir, sem verið hafði gísl í Kúveit í 4 mánuði kom aftur heim.
 12. desember - Sænska þingið samþykkti umsókn um aðild að Evrópusambandinu.
 16. desember - Jean-Bertrand Aristide varð fyrsti lýðræðislega kjörni forseti Haítí í þrjá áratugi.
 21. desember - Skipafélagið Samskip var stofnað um skiparekstur Sambands íslenskra samvinnufélaga.
 22. desember - Löggjafarþing Króatíu samþykkti núverandi stjórnarskrá Króatíu.
 22. desember - Marshall-eyjar og Míkrónesía urðu sjálfstæð ríki þegar umsjón Sameinuðu þjóðanna lauk.
 22. desember - Pólska útlagastjórnin í London var lögð niður.
 23. desember - 95% kjósenda samþykktu sjálfstæði í þjóðaratkvæðagreiðslu í Slóveníu.
 24. desember - Herforingjar steyptu Ramsewak Shankar af stóli í Súrínam.
 26. desember - Slóvenía lýsti yfir sjálfstæði.
 31. desember - Rússinn Garrí Kasparov varði titill sinn í heimsmeistaramótinu í skák þegar hann lagði landa sinn Anatolíj Karpov að velli.
 31. desember - Útvarpsþátturinn Kryddsíld var sendur út í fyrsta sinn á Bylgjunni.

Ódagsettir atburðir
 Sinfóníuhljómsveit áhugamanna var stofnuð.
 Hljómsveitin D12 var stofnuð.
 Hljómsveitin Fear Factory var stofnuð.
 Hljómsveitin Bikini Kill var stofnuð.
 Vísitala um þróun lífsgæða var þróuð af pakistanska hagfræðingnum Mahbub ul Haq.
 Tim Berners-Lee lauk við alla þætti Veraldarvefsins: HTTP-staðalinn, HTML-ívafsmálið, fyrsta vafrann og fyrsta vefþjóninn.

Fædd
 9. janúar - Minna Sundberg, finnskur teiknari.
 3. febrúar - Sean Kingston, jamaísk-bandarískur tónlistarmaður.
 4. febrúar - Karen Knútsdóttir, íslensk handknattleikskona.
 30. mars - Stella Sigurðardóttir, íslensk handknattleikskona.

 15. apríl - Emma Watson, ensk leikkona.
 19. júlí - Aron Pálmarsson, íslenskur handknattleiksmaður.
 15. ágúst - Jennifer Lawrence, bandarisk leikkona.
 29. ágúst - Davíð Hildiberg Aðalsteinsson, íslenskur sundmaður.
 29. september - Sara Björk Gunnarsdóttir, íslensk knattspyrnukona.
 16. október - Jóhanna Guðrún Jónsdóttir, íslensk söngkona.
30. nóvember - Áslaug Arna Sigurbjörnsdóttir, íslensk stjórnmálakona.

Dáin
 6. janúar - Pavel Alekseyevich Čerenkov, rússneskur eðlisfræðingur og Nóbelsverðlaunahafi (f. 1904).
 21. janúar - Mariano Rumor, ítalskur stjórnmálamaður og fyrrum forseti Ítalíu (f. 1915).
 6. febrúar - Guðmundur Daníelsson, íslenskur rithöfundur (f. 1910).
 11. apríl - Ivar Lo-Johansson, sænskur rithöfundur (f. 1901).

 15. apríl - Greta Garbo, sænsk leikkona (f. 1905).
 2. maí - Sigursveinn D. Kristinsson, tónskáld (f. 1911).
 16. maí - Sammy Davis yngri, bandarískur tónlistarmaður (f. 1925).
 8. júní - Jón Axel Pétursson, sjómaður og bæjarfulltrúi (f. 1898).
 10. júní - Ludvig Holm-Olsen, norskur textafræðingur (f. 1914).
 4. júlí - Hesturinn Milton sem keppti í hindrunarstökki (f. 1977).
 18. júlí - Yves Chaland, franskur myndasöguhöfundur (f. 1957).
 25. júlí - Óskar Gíslason, íslenskur kvikmyndagerðarmaður (f. 1901).
 1. ágúst - Norbert Elias, þýskur félagsfræðingur (f. 1897).
 4. ágúst - Norman Malcolm, bandarískur heimspekingur (f. 1911).
 18. ágúst – B.F. Skinner, bandarískur atferlisfræðingur (f. 1904).
 27. ágúst - Stevie Ray Vaughan, bandarískur gítarleikari (f. 1954).
 1. september - Geir Hallgrímsson, íslenskur stjórnmálamaður (f. 1925).
 30. september - Patrick White, ástralskur rithöfundur (f. 1912).
 13. október - Alfreð Gíslason, læknir og stjórnmálamaður (f. 1905).
 23. nóvember - Roald Dahl, breskur rithöfundur (f. 1916).

Nóbelsverðlaunin 
 Eðlisfræði - Jerome I. Friedman, Henry W. Kendall, Richard E. Taylor
 Efnafræði - Elias James Corey
 Læknisfræði - Joseph E Murray, E Donnall Thomas
 Bókmenntir - Octavio Paz
 Friðarverðlaun - Mikhail Sergeyevich Gorbachev
 Hagfræði - Harry Markowitz, Merton Miller, William Sharpe

1990